**Zápisnica**

**zo zasadnutia Rady školy pri Základnej škole Štefana Senčíka v Starom Tekove**

**konaného dňa 07.06.2023 o 17:15 hod. v priestoroch ZŠ ŠS Starý Tekov**

**Program:** 1. Otvorenie zasadnutia, kontrola uznášaniaschopnosti, schválenie programu

 2. Určenie zapisovateľa a overovateľov zápisnice

 3. Informácie riaditeľa ZŠ o zápise do 1. ročníka

 4. Návrh formy voľby člena do RŠ za rodičov /dovolenie po skončení mandátu/

 5. Oboznámenie sa s výsledkami prieskumu spokojnosti

 6. Diskusia, rôzne

 7. Uznesenie

 8. Záver

**Prítomní:** podľa priloženej prezenčnej listiny

1. **Otvorenie**

Predsedníčka Rady školy Mgr. Zita Nichtová privítala všetkých prítomných na zasadnutí a oboznámila ich s programom zasadnutia. K návrhu programu neboli žiadne doplňujúce alebo pozmeňujúce návrhy, a tak dala predsedníčka RŠ odhlasovať schválenie programu.

Hlasovanie: Za - 5 Proti - 0 Zdržali sa – 0

1. **Určenie zapisovateľa a overovateľov zápisnice**

Zapisovateľ: Ing. Katarína Slušná

Overovatelia: Eva Šebová, Michaela Grmanová

1. **Informácie riaditeľa ZŠ o zápise do 1. ročníka**

Riaditeľ ZŠ Mgr. Petr Mészároš informoval prítomných o priebehu zápisu žiakov do 1. ročníka v školskom roku 2023/2024. Zapísaných bolo 28 žiakov, z toho 2 žiaci budú študovať v zahraničí. Budú vytvorené dve prvácke triedy 1.A a 1.B, teda v každej bude 13 žiakov. Vytvorením dvoch tried 1. ročníka vznikla potreba prijať nového člena pedagogického zboru. Podaná žiadosť na rozšírenie kapacít ZŠ bola opätovne zamietnutá.

Momentálne je v ŠKD prihlásených 95 detí, čo predstavuje presiahnutý povolený počet o 16 detí na školský rok 2023/2024. V tomto školskom roku fungujú 3 oddelenia ŠKD. Požiadavka o otvorenie 4. oddelenia ŠKD bude predložená obecnému zastupiteľstvu na zasadnutí dňa 15.06.2023, kde sa k návrhu vyjadria členovia obecného zastupiteľstva.

1. **Návrh formy voľby člena RŠ za rodičov/ dovolenie po skončení mandátu/**

Predsedníčka RŠ navrhla 3 formy voľby člena RŠ za rodičov, a to:

1. výber kandidáta z pôvodnej voľby do Rady školy, ktorý získal druhý najvyšší počet hlasov
2. dovolenie cez edupage prostredníctvom ankety
3. ukončiť mandát pani Melicherovej k 31.08.2023, nakoľko jej syn je žiakom ZŠ do 31.08.2023, a zvoliť nového člena RŠ na plenárnom rodičovskom združení.

V rámci diskusie sa členovia RŠ zhodli, že najvhodnejšou možnosťou je ponechať mandát pani Melicherovej v RŠ do 31.08.2023. Voľba do RŠ za rodičov bude uskutočnená na plenárnom rodičovskom združení.

1. **Oboznámenie sa s výsledkami prieskumu spokojnosti**

Prieskumu spokojnosti sa zúčastnilo 77 respondentov. Riaditeľ ZŠ zhodnotil výsledky prieskumu ako dobré. Jednotlivým pripomienkam sa bude bližšie vyjadrovať na rodičovskom združení. Na základe značného počtu upozornení na nedodržiavanie odporúčaní v správach pre deti s IVVP je v záujme vedenia školy dohliadnuť na dodržiavanie týchto odporúčaní. Takýto prieskum bude vedenie školy robiť každý rok.

1. **Diskusia, rôzne**

Riaditeľ ZŠ informoval, že zatiaľ prejavilo záujem o druhý cudzí jazyk 18 žiakov budúceho 7.ročníka a 6 žiakov záujem neprejavilo.

VVP školy v šk. roku 2023/2024 bude vypracovaný po vyjadrení vlády na zavedenie 3. hodiny TSV. Predsedníčka RŠ navrhla termín ďalšieho zasadnutia RŠ predbežne v prvý júlový týždeň.

1. **Uznesenia**

Na zasadnutí neboli prijaté uznesenia.

1. **Záver**

Predsedníčka rady školy Mgr. Zita Nichtová ukončila zasadnutie.

Zapisovateľ: Ing. Katarína Slušná ........................................................

Overovatelia zápisnice:

Eva Šebová ........................................................

Michaela Grmanová ........................................................

V Starom Tekove dňa 07.06.2023.